ירושלים, י"ח באב, תשפ"ב

15/8/2022, 2022

תיק מס' 5/2022

לכבוד

עו"ד אלעד מן

שלום רב,

**הנדון: היערכות ישראל לשינוי אקלים**

להלן התייחסות משרד האוצר:

|  |  |
| --- | --- |
| **בקשה** | **התייחסות** |
| בשנת 2010 התקבלה החלטת ממשלה מס. 1504 בהמשך להחלטת ממשלה מס' 474 בנושא "היערכות  ישראל לשינוי  אקלים  -היערכות  ומוכנות  לשינוי אקלים והפחתת  פליטות גזי  חממה". בהחלטה זו מונתה ועדת היגוי שתמליץ על  אמצעי מדיניות נדרשים  להפחתת פליטות גזי חממה במדינת  ישראל, ולבחינת  האפשרויות  לניצול  הזדמנויות  לצמיחת המשק  המקומי הנובעות מהתהליך הבינלאומי  בנושא זה. הוחלט כי  הוועדה תגבש  המלצות  להפחתת  פליטת  גזי  חממה בישראל, בשאיפה להביא להפחתה בשיעור של 20% מסך הפליטות  הצפויות בשנת 2020 על פי תרחיש "עסקים כרגיל" וכי מנכ"ל  משרד  האוצר יעמוד בראש  הוועדה  ומנכ"ל המשרד  להגנת  הסביבה יהיה סגנו  וממלא  מקומו. על כן נבקש את המידע הבא: פירוט ישיבותיה של ועדת ההיגוי לרבות תאריך, מיקום, משתתפים ושיוכם הארגוני, סדר יום לפגישות ופירוט המוזמניםמלוא  סיכומי הפגישות, מצגות, ניירות עבודה, חוות דעת וחומרים נוספים שהונחו על שולחן הועדה לצורך עבודתה   | אין בידינו את המידע המבוקש. אציין כי מדובר במידע שנוצר לפני למעלה משבע שנים. |
| בקשר לביטול סעיפים 2-5 בהחלטה, כמו גם על השמטת המילים בסעיף 1 "והפחתת פליטות גזי חממה (MITIGATION): זהות הגוף והגורמים בו שהחליטו על ביטול זה, מועד ההחלטה ונוסחה, כל חומר, מסמך ומידע הנוגע לדיונים ולהחלטה לבטל סעיפים אלו.  | הצעת החלטת הממשלה הוגשה לממשלה על ידי שר האוצר ועל ידי השר להגנת הסביבה והתקבלה בממשלה. בנוגע לסעיף 7 להחלטה, אשר במסגרתו הוחלט על ביטול סעיפים 2-5 להחלטה ועל השמטת המילים האמורות בסעיף 1, הסעיף הובא לידי הממשלה יחד עם ההחלטה כולה על ידי השרים. אין בידינו את המידע המבוקש בנוגע לעבודת המטה אשר קדמה להחלטת הממשלה. נציין כי מדובר במידע שנוצר לפני למעלה משבע שנים. |
| במאי 2013 הוקפא תקציב "התכנית הלאומית להפחתת פליטות גזי חממה בישראל" לשלוש שנים (עד אז הוקצו 106 מיליון ש"ח בשנים 2011 - 2012). נבקש את מצוא המידע לרבות סיכומי הפגישות, המצגות וההקלטות בהן הוחלט על הקפאת התכנית, זהות הגורם המחליט ומועד ההחלטה.  | אין בידינו את המידע המבוקש. אציין כי מדובר במידע שנוצר לפני למעלה משבע שנים. |
| באוגוסט 2015 התקבלה החלטת הממשלה 378 המבטלת את יישום התוכנית הלאומית להפחתת גז"ח לשנים 2016 עד 2023. נבקש את מלוא המידע לרבות סיכומי הפגישות, המצגות וההקלטות בהן הוחלט על ביטול התכנית, זהות הגורם המחליט ומועד ההחלטה. | החלטת ממשלה 378 הוגשה על ידי שר האוצר כחלק מהצעות ההחלטה אשר נועדו לאפשר התכנסות למסגרות פיסקאליות במסגרת הצעת תקציב המדינה לשנים 2015-2016. כפי שפורט בדברי ההסבר אשר הוצגו בפני ההחלטה, ההחלטה התקבלה על ידי הממשלה בשל הצורך לעמוד ביעדים פיסקליים וכן לאור היעדר כדאיות כלכלית של התכנית, בפרט בכל הנוגע לתכנית להתייעלות אנרגטית במגזר הביתי, ובשל החלטה לקדם החלטת ממשלה חלופית. ההחלטה התקבלה במסגרת התקבלה ב5 אוגוסט 2015. לעיונכם, מצ"ב הצעת ההחלטה כפי שהובאה לידי הממשלה יחד עם דברי ההסבר.  |
| בספטמבר 2015 התקבלה החלטת ממשלת מספר 542 בדבר הפחתת פליטות גזי חממה וייעול צריכת האנרגיה במשק. נבקש את נבקש את מלוא המידע לרבות סיכומי הפגישות, המצגות וההקלטות בהן הוחלט על עניין זה, זהות הגורם המחליט ומועד ההחלטה ולרבות כל מידע שהוביל לגיבוש סעיפי ההחלטה שקבעו יעד לאומי של 8.8 טונה פליטת גזי חממה לנפש.  | הצעת ההחלטה הוגשה על ידי שר התשתיות הלאומיות, האנרגיה והמים, שר הגנת הסביבה, ושר האוצר. ההחלטה התקבלה על ידי הממשלה במסגרת ישיבה מספר 17 בתאריך ה-20 בספטמבר 2015 ההחלטה ובפרט היעדים בתוכה התקבלו על סמך עבודה מעמיקה אשר בוצעה על ידי ועדה בין משרדית בראשות מנכ"ל המשרד להגנת הסביבה. זהות הגורם המחליט ופרטים בנוגע לדיון בנושא אינם ברשותנו ואנו ממליצים לפנות בנושא למזכירות הממשלה. בכל הנוגע לעבודת המטה אשר קדמה להצעת ההחלטה, אין ברשותנו את עבודת מטה זו, אשר כאמור הייתה בראשות המשרד להגנת הסביבה. לפיכך אנו מציעים כי תפנו למשרד להגנת הסביבה בנוגע למידע בנושא. בכל הנוגע לזהות הגורם המחליט ולמועד ההחלטה, המדובר בהחלטת ממשלה אשר התקבלה ב20 בספטמבר 2015 על ידי ממשלת ישראל ה-34. מוצע לפנות למזכירות הממשלה בפרטים נוספים בהתאם לנדרש.  |
| בהחלטה נקבע כי הממונה על התקציבים במשרד האוצר יעמיד 300 מיליון ש"ח בהרשאה להתחייב לטובת התכנית לשנים 2016-2019 וכן סכום של 500 מיליון ש"ח בערבויות מדינה לצורך התכנית. מה גובה הסכום שהועבר בפועל בכל שנה משנים אלה לטובת יעד זה ומתי הועבר, כמה ממנו נוצל וכיצד? | 1. בכל הנוגע לקרן המענקים, בשנים 2017-2020 הוקצה תקציב ההרשאה למשרד הכלכלה, וחויבו בפועל 277.099 מיליון ש"ח למענקים בהתאם לביקושים למקצים. נכון למועד זה הועברו לטובת הזוכים 77.852 מליוני ש"ח. המענקים הוענקו למבקשים כך שהמענק יהיה עד 20% מעלות הפרוייקט, ודורגו בהתאם ליחס בין החסכון באנרגיה לגובה המענק. ישנם גורמים שונים המשפיעים על קצב הביצוע ובהתאם גם על מועד התשלום, והתשלום בפועל ימשיך להיות משולם לפרויקטים זכאים בעתיד בהתאם למימוש הפרויקטים.2. בכל הנוגע ל-500 מליוני ₪ בערבויות מדינה, מלוא הסכום הועמד בקרן בשיתוף 4 בנקים להלוואות בערבות מדינה בהיקף של כ-3.5 מיליארד ₪ לצורך מימון פרויקטים כאמור. נכון למועד זה הביקוש להלוואות הינו נמוך ועד כה ניתנה הלוואה אחת בהיקף של 1.253 מליון ש"ח.  |
| מתוקף החלטת ממשלה 1403 הוקמה ועדת מעקב ובקשה במטרה לעקוב אחר יישום ההחלטה והצעדים הנוספים על מנת לעמוד ביעדיה. נבקש לדעת כמה פגישות קיימה ועדת המעקב, מי היו חבריה, את כלל המסמכים שהנפיקה ועידת המעקב, מתי הפסיקה לפעול | בהתאם להחלטה, ועדת המעקב הינה בראשות נציג המשרד להגנת הסביבה ולכן אנו מציעים לפנות למשרד להגנת הסביבה על מנת לקבל מידע על פעילות הועדה. |
| בשנת 2018 התקבלה החלטת ממשלה מספר 4079 בדבר "היערכות ישראל להסתגלות לשינויי אקלים". נבקש את תאריכי הפגישות וסיכומי הפגישות במשרד האוצר והמשרד להגנת הסביבה בהן התקבלה ההחלטה שלא לתקצב את החלטת הממשלה. נבקש את מלוא המידע והמסמכים, לרבות חוות דעת, מצגות וכל חומר אחר שהועברו מהמשרד להגנת הסביבה למשרד האוצר בבקשה לתקצב את התכנית ואת המידע, ההחלטות והדיונים במשרד האוצר שהובילו להחלטה שלא לתקצב את החלטת הממשלה. | הצעת ההחלטה הוגשה על ידי השר להגנת הסביבה. אין בידינו את המידע המבוקש. מוצע לפנות למשרד להגנת הסביבה לצורך קבלת מסמכים, חוות דעת ומצגות. |

בכבוד רב ,



אנט קליימן

ממונה על פניות הציבור וחוק חופש המידע